मॉडल स्कूल में प्रवेश के लिए डीईओं ने किया प्रचार रथ रवाना
सूरवाल | सवाईमाधोपुर ब्लॉक के सूरवाल स्थित स्वामी विवेकानंद राजकीय मॉडल स्कूल में नए सत्र के दौरान ग्रामीण छात्रों को शिक्षा के क्षेत्र में अधिक से अधिक लाभ मिल सके। इसके लिए जिला शिक्षा अधिकारी (माध्यमिक) हरिप्रसाद शर्मा, एडीपीसी रमसा दिनेश गुप्ता ने मॉडल स्कूल के प्रचार रथ को हरी झंडी दिखाकर रवाना कर दिया है। प्रचार रथ सवाई माधोपुर ब्लॉक के गांवों में पहुंचा और ग्रामीणों को मॉडल स्कूल मिलने वाली सुविधाएं एवं पढ़ाई के स्तर के बारे में जानकारियां दी गई। प्रचार रथ के साथ प्रचार प्रभारी एवं वरिष्ठ शिक्षक मनीष कुमार शर्मा, ओमप्रकाश मीना, चन्द्र प्रकाश एवं राजाराम सहित कई वरिष्ठ शिक्षक मौजूद थे।
hin_Deva hin_Deva